Document ID: /roh_data/filtered/fineweb-2-filterrobots_roh.jsonl.gz/51527

Gronds nums ord la scena da jazz sa preschentan mintg'onn a San Murezzan. Tranteren dattan ils organisaturs era la schanza a giuvens e giuvnas musicistas da sunar. Tranter auter als giuvens Rumantschs Chiara Jacomet e Gianni Tschenett. Cler saja quai ina bell'onur da pudair sa preschentar sin questa scena, din els.
Jau na sai betg sche quai avra novas portas qua, dentant jau poss s'imaginar che quai pudess capitar.
Dapi dus mais è Gianni Tschenett ensemen cun sia nova band, numnada Gianni Dolune. Dus dals collegas da la band èn students da musica da jazz. Per els saja questa pusseivladad a San Murezzan anc stada pli gronda, di il Schlarignot.